​અમદાવાદ: ગુજરાત ટેકનોલોજીકલ યુનિવર્સિટી- જીટીયુની મોટર સ્પોર્ટ્સ ટીમે રાષ્ટ્રીય સ્તરે નામ નોંધાવ્યું છે. નોઈડામાં યોજાયેલી એસએઇ સુપ્રા 2018 રાષ્ટ્રીય સ્પર્ધામાં જીટીયુની ટીમે બીજું સ્થાન મેળવ્યું છે અને અને રૂ.1.30 લાખના ઇનામો પણ જીત્યાં છે. જીટીયુના વાઈસ ચાન્સેલર ડૉ. નવીન શેઠે જણાવ્યું હતું કે આ સ્પર્ધામાં દેશભરની કોલેજોના 3000થી વધુ​વિદ્યાર્થીઓએ ભાગ લીધો હતો. એન્જીનિયરિંગ કોલેજોના વિદ્યાર્થીઓએ કુલ 112 ટીમો તરીકે સ્પર્ધામાં ઝંપલાવ્યું હતું. વિજેતાઓ નક્કી કરવા ભારતીય ઓટો ઉદ્યોગના 70 નિષ્ણાતો તેમજ જર્મનીના ચાર નિષ્ણાતોએ ભાગ લીધો હતો.